గ్రీక్ భాష
గ్రీకు భాషను దాదాపు 13.1 మిలియన్ ప్రజలు, మాట్లాడుతున్నారు ప్రధానంగా గ్రీసు మరియు సైప్రస్ లోనూ, ప్రపంచవ్యాప్తంగా పెద్ద సంఖ్యలో ఉన్న గ్రీకు వలస ప్రజలు కూడా ఈ భాషను మాట్లాడుతున్నారు. ఆల్బేనియా, మాసిడోనియా రిపబ్లిక్, బల్గేరియా మరియు టర్కీ వంటి పొరుగు దేశాలలో, ఉక్రెయిన్, రష్యా, రొమేనియా, జార్జియా, ఆల్బేనియా మరియు అజర్‌బైజన్ వంటి నల్ల సముద్ర ప్రాంతంలోని పలు దేశాలలోనూ, మరియు మధ్యధరా సముద్రం చుట్టూ, దక్షిణ ఇటలీలో, ఇజ్రాయిల్‌లో, ఈజిప్టులో, లెబనాన్ మరియు లెవెంట్ పొడవునా గల పురాతన తీరప్రాంత పట్టణాలలో సాంప్రదాయికంగా గ్రీకు మాట్లాడే మానవ ఆవాసాలు ఉన్నాయి. పశ్చిమ ఐరోపా‌లోని పలు దేశాల్లో, ప్రత్యేకించి యునైటెడ్ కింగ్‌డమ్ మరియు జర్మనీ, కెనడాలో మరియు యునైటెడ్ స్టేట్స్, ఆస్ట్రేలియాలతో పాటు, అర్జెంటినా, బ్రెజిల్, చీలీ తదితర దేశాలలో గ్రీకు వలస కమ్యూనిటీల ద్వారా ఈ భాష మాట్లాడబడుతోంది.
గ్రీస్
ఉత్తర గ్రీకు సరిహద్దుల సమీపంలో కొన్ని స్లావిక్-మాట్లాడే సమూహాలు ఉన్నాయి. వీటిని స్థానికంగా స్లావామోచే-మాట్లాడే భాషగా పిలుస్తారు. వీరిలో ఎక్కువ మంది సంప్రదాయ గ్రీకులుగా గుర్తించబడ్డారు. 1923 నాటి జనాభా మార్పిడి తరువాత మాసిడోనియాలో 2,00,000 నుండి 4,00,000 మంది స్లావిక్ మాట్లాడేవారు ఉన్నారు. 
గ్రీకులోని యూదుల సమాజంలో సాంప్రదాయకంగా లాడినో (జ్యూడియో-స్పానిష్)వాడుకలో ఉంది. ప్రస్తుతం దీనిని కొన్ని వేల మంది మాత్రమే మాట్లాడతారు. అర్మేనియన్, జార్జియన్, గ్రీకో-టర్కిక్ మాండలికాలు జార్జియా సాంస్కృతిక ప్రాంతానికి చెందిన కాకసస్ గ్రీకులు, ఆగ్నేయ ఉక్రెయిన్లోని జాతి గ్రీకులు (ప్రధానంగా 1990 వ దశకంలో ఉత్తర గ్రీసుకు వచ్చిన వలసదారులలో) వాడుకలో ఉన్నాయి.